જટિલ વેપારી સોદામાં ખરીદદાર અને વેચાણકર્તા એકબીજાને ચોક્કસ રજૂઆત કરે છે અને વોરંટી પૂરી પાડે છે. સામાન્ય ભાષામાં તે ‘રેપ્સ એન્ડ વોરંટી’ તરીકે ઓળખાય છે. આ એવા નિવેદનો છે કે એક પક્ષકાર બીજાને ચોક્કસ બાંયધરી આપે છે અને તેના પર બીજા પક્ષકાર ભરોસો રાખે છે. આ પરિપ્રેક્ષ્યમાં આવી રજૂઆત ચોક્કસ હકીકતોની જાહેરાત છે, જેને સાચી હોય કે ન પણ હોય. ઉદાહરણ તરીકે ‘વેચાણકર્તા રજૂઆત કરે છે કે તે યોગ્ય માન્યતા ધરાવતી કંપની છે અને તે ડેલવારે રાજ્યના કાયદા હેઠળ માન્ય અસ્તત્વ ધરાવે છે.’ અહીં વોરંટી બાંયધરીના સ્વરૂપમાં વધુ હોય છે. ઉદાહરણ તરીકે ‘સપ્લાયર ખાતરી આપી છે કે આ પ્રોજેક્ટ પર કામ કરતા તમામ કર્મચારીઓ ગુપ્તતાની સમજૂતીને આધિન હશે, જેમાં સપ્લાયર પાસે ભંગ માટે કામચલાઉ રાહત મેળવવાની ક્ષમતાનો પણ સમાવેશ થાય છે.' જો રજૂઆત કે વોરંટી ચોક્કસ ન હોય અથવા પરિપૂર્ણ ન થતી હોય તો ચોક્કસ ઉપાયો અને પરિણામો હોય છે. ઉદાહરણ તરીકે વેચાણકર્તા રજૂઆત કરી શકે અને વોરંટી આપી શકે છે કે વેચવામાં આવી રહેલી આઇટમના માલિકીના સંપૂર્ણ હક તેની પાસે છે અને આ સોદાના સાથે કાનૂની અવરોધ નથી. જો વેચાણકર્તા સંપૂર્ણ માલિકી હક ન ધરાવતા હોય, અથવા વેચાણને અવરોધી શકે તેવી બીજા સમજૂતીને આધિન હોય અને આ હકીકતો ખરીદદારની માલિકીને અસર કરતા હોય અથવા તેને ખર્ચ થતો હોય તો ખરીદદાર પાસે વેચાણકર્તા પાસેથી રાહત મેળવવા માટે આ સમજૂતી હેઠળ ચોક્કસ ઉપાયો હોય છે. આવી લેવડદેવડના પક્ષકારો સામાન્ય રીતે સંબંધિત મુદ્દાનો ઉકેલ લાવવા રજૂઆત કરે છે અને ખાતરી આપે છે. રજૂઆત કરવાના અને વોરંટી આપવાના કેટલાંક સૂચિતાર્થ હોવાથી પક્ષકારો સામાન્ય રીતે અમુક મર્યાદામાં રહીને આવી બાંયધરી આપતા હોય છે. જો બંને પક્ષકારો વચ્ચે કોઇ મતભેદ ઊભા થાય તો સોદાની શરતો અને નિયમો મુજબ પક્ષકારો વચ્ચે મંત્રણા કરવામાં આવે છે. 

વોરંટી અને જાહેર અસ્વીકૃતિના કાનુની પાસા
આજીવન વોરંટી
કાર વોરંટી
‘‘રજૂઆત અને વોરંટીઝ’’